Oficialusis leidinys L 033 , 02/02/2002 p. 0031 - 0034



Komisijos Sprendimas 2002 m. vasario 1 d. nustatantis žvaigždanyžio importavimo iš trečiųjų šalių specialiuosius reikalavimus (pranešta dokumentu Nr. C (2002) 379) (tekstas svarbus EEE) (2002/75/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. birželio 14 d. Tarybos direktyvą 93/43/EB dėl maisto produktų higienos [1], ypač į jos 10 straipsnio 1 dalį, kadangi: (1) žvaigždanyžis (Illicium verum), dar vadinamas kininiu anyžiumi arba kininiu badijonu tinka žmonėms vartoti ir paprastai dedamas į maisto produktus; (2) žvaigždanyžio, dar vadinamo japoniniu žvaigždanyžiu (Illicium anisatum, dar vadinamo Illicium religiosum, Illicium japonicum, shikimmi ir skimmi), botaninė veislė mokslininkų yra pripažinta nuodinga ir todėl netinka žmonėms vartoti; (3) tikrinant žvaigždanyžio siuntas iš trečiųjų šalių buvo rasta ir japoninio žvaigždanyžio; su japoniniu žvaigždanyžiu siejami keli maisto apnuodijimo Bendrijoje atvejai; (4) todėl Bendrijoje turėtų būti patvirtinta, kad tam tikrose trečiosiose šalyse yra iškilusi higienos problema, kelianti pavojų Bendrijos gyventojų sveikatai; (5) iš trečiųjų šalių įvežamuose žvaigždanyžiuose, skirtuose žmonėms vartoti arba dėti į maisto produktus, japoninio žvaigždanyžio neturi būti; (6) trečiųjų šalių kompetentingos institucijos kartu su žvaigždanyžio siuntomis turėtų pateikti dokumentinius įrodymus, patvirtinančius, kad produktuose yra tik žvaigždanyžio, bet nėra japoninio žvaigždanyžio; (7) todėl, norint apsaugoti visuomenės sveikatą, į Bendriją importuojamas žmonėms vartoti arba į maisto produktus dėti skirto žvaigždanyžio siuntas prieš išleidžiant į laisvą apyvartą būtina tikrinti imant atsitiktinius mėginius; dėl tos pačios priežasties reikia kontroliuoti jau rinkoje esančius produktus; (8) atsižvelgiant į tai, kad šiame sprendime numatytos priemonės gali labai paveikti kontrolei skiriamas valstybių narių lėšas, šių priemonių taikymo rezultatus reikėtų netrukus įvertinti ir prireikus iš dalies pakeisti tas priemones; (9) 2001 m. gruodžio 18 d. valstybės narės, remdamosi Direktyvos 93/43/EEB 10 straipsnio 3 dalimi, pasitarė dėl šiame sprendime numatytų priemonių, PRIĖMĖ ŠĮ SPRENDIMĄ: 1 straipsnis 1. Valstybės narės gali leisti importuoti iš trečiųjų šalių KN kodu 09091000 ženklinamą žvaigždanyžį (Illicium verum), skirtą žmonėms vartoti arba dėti jo į maisto produktus, jei: a) kartu su kiekviena siunta pateikiama ataskaita apie oficialaus mėginių ėmimo bei ištyrimo rezultatus ir I priede nurodyto pavyzdžio sertifikatas, užpildytas, pasirašytas ir patvirtintas eksportuojančios trečiosios šalies kompetentingų institucijų, įrodantis, kad siuntoje nėra japoninio žvaigždanyžio (Illicium anisatum, dar vadinamo Illicium religiosum, Illicium japonicum, shikimmi ir skimmi), kuris netinka žmonėms vartoti; b) į Bendriją siuntos importuojamos per vieną iš II priede nurodytų įvažiavimo punktų; c) kiekviena siunta ženklinama kodu, atitinkančiu nurodytą a punkte minėtame sertifikate ir pridedamoje ataskaitoje su oficialaus mėginio paėmimo bei ištyrimo rezultatais. 2. Kiekvienos valstybės narės kompetentingos institucijos užtikrina, kad būtų patikrinti 1 dalies a punkte nurodyto reikalavimo pateikti sertifikatą ir oficialaus mėginių ištyrimo rezultatus. Tam tikslui valstybės narės užtikrina, kad importuotojai įsipareigotų įvažiavimo į Bendriją punkte iš anksto pranešti kompetentingoms institucijoms siuntoje esantį kiekį, (prekės) pobūdį ir numatytą siuntos pristatymo//gavimo laiką. 3. Valstybės narės įsipareigoja paimti iš trečiųjų šalių importuojamų siuntų su žmonėms vartoti arba į maisto produktus dėti skirtu žvaigždanyžiu mėginius ir atlikti jų tyrimą prieš išleidžiant juos į laisvą apyvartą iš įvažiavimo į Bendriją punkto ir, taikydamos maistui skirtą skubaus pranešimo apie pavojų sistemą (RASFF), praneša Komisijai rezultatus. Tyrimo išlaidas valstybės narės gali priskaičiuoti importuotojui arba jo atstovui. 2 straipsnis Valstybės narės gali leisti importuoti japoninį žvaigždanyžį tik tada, kai jis skirtas vartoti ne žmonėms. Kiekviena iš trečiųjų šalių į Bendriją importuojama japoninio žvaigždanyžio siunta turi būti paženklinta etikete, kurioje nurodyta, kad šis produktas netinka žmonėms vartoti. 3 straipsnis Valstybės narės imasi būtinų priemonių, įskaitant jau rinkoje esančio žvaigždanyžio mėginių ėmimą bei tyrimą, kad patvirtintų, jog japoninio anyžiaus nėra. 4 straipsnis Iki 2002 m. birželio 1 d. šis sprendimas išnagrinėjimas iš naujo ir įvertinama, ar 1 straipsnyje nustatytų specialiųjų reikalavimų pakanka visuomenės sveikatai Bendrijoje apsaugoti. 5 straipsnis Valstybės narės imasi priemonių, būtinų, kad būtų laikomasi šio sprendimo. Apie tai jos praneša Komisijai. 6 straipsnis Šis sprendimas skirtas valstybėms narėms. Priimta Briuselyje, 2002 m. vasario 1 d. Komisijos vardu David Byrne Komisijos narys [1] OL L 175, 1993 7 19, p. 1. -------------------------------------------------- PRIEDAS +++++ TIFF +++++ -------------------------------------------------- II PRIEDAS Įvažiavimo punktų, per kuriuos trečiųjų šalių kilmės žvaiždanyžis gali būti importuojamas į Europos bendriją, sąrašas Valstybė narė | Įvažiavimo punktas | Belgija | Antverpenas | Danija | Visi Danijos uostai, oro uostai ir visi sienos perėjimo punktai | Vokietija | HZA München – Flughafen in HZA München – ZA FlughafenHZA Bremerhaven – ZA Rotersand in HZA Bremen – ZA BremerhavenHZA Bremerhaven – ZA Container Terminal in HZA Bremen – ZA Bremerhaven Container TerminalHZA Hamburg – Freihafen-Abfertigungsstelle in HZA Hamburg-Hafen – ZA WaltershofHZA Hamburg-Freihafen – ZA Ericus Abfertigungsstelle Südbahnhof in HZA Hamburg – ZA WaltershofHZA Hamburg-Freihafen – ZA Köhlfleetdamm in HZA Hamburg – ZA WaltershofHZA Hamburg-St Annen – ZA Altona wird ersatzlos aufgehoben ab 1.01.2002HZA Hamburg-Waltershof-Abertigungsstelle in HZA Hamburg – ZA WaltershofHZA Hamburg-Waltershof-Flughafen in HZA Itzehoe – ZA Hamburg-FlughafenHZA Lüneburg – ZA Stade in HZA Oldenburg – ZA StadeHZA Trier – ZA Idar-Oberstein in HZA Koblenz – ZA Idar- Oberstein | Graikija | Atėnai, Pirėjas, Elefsis, Atėnų oro uostas, Tesalonikai, Volas, Patrai, Iraklion Kreta, Kretos oro uostas, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi | Ispanija | A Coruña-Laxe (uostas), Algeciras (uostas), Alikantė (oro uostas ir uostas), Almería (oro uostas ir uostas), Asturias (oro uostas), Barselona (oro uostas ir uostas), Bilbao (oro uostas ir uostas), Cádiz (uostas), Kartagena (uostas), Gijón (uostas), Gran Kanaria (oro uostas), Huelva (uostas), Las Palmas de Gran Canaria (uostas), Madridas (oro uostas), Malaga (oro uostas ir uostas), Márin (uostas), Palma de Mallorca (oro uostas), Pasajes (uostas), Santa Cruz de Tenerife (uostas), Santanderas (oro uostas ir uostas), Santiago de Compostela (oro uostas), San Sebastianas (oro uostas), Sevilija (oro uostas ir uostas), Tarragona (uostas), Tenerife Norte (oro uostas), Tenerife Sur (oro uostas), Valencija (oro uostas ir uostas), Vigo (oro uostas ir uostas), Villagarcia-Ribeira-Caraminal (uostas), Vitorija (oro uostas), Saragosa (oro uostas). | Prancūzija | Marseilles (Bouches-du-Rhone), Le Havre (Seine-Maritime) | Airija | Dublinas (uostas ir oro uostas), Cork (uostas ir oro uostas), Shannon (oro uostas), Waterford (oro uostas) | Italija | Visi uostai, oro uostai ir sienos perėjimo punktai | Liuksemburgas | Centre douanier, Croix de Gasperich, Luxembourg | Nyderlandai | Roterdamas | Austrija | HZA Graz, HZA Vienna, Wiener Neustadt, Linz | Portugalija | Visi uostai, oro uostai ir sienos perėjimo punktai | Suomija | Helsinkis | Švedija | Gioteburgas | Jungtinė Karalystė | Belfastas, Felixstowe, Gatwick oro uostas, Heathrow oro uostas, Hull, Liverpulis, Londonas, Southampton | --------------------------------------------------